CELEX: 32013D0155
Language: lt
Date: 1363910400000
Title: 2013/155/ES: 2013 m. kovo 22 d. Komisijos įgyvendinimo sprendimas dėl Sąjungos 2013 m. finansinės paramos Europos Sąjungos etaloninėms laboratorijoms (pranešta dokumentu Nr. C(2013) 1628)

26.3.2013   
            
            
               LT
            
            
               Europos Sąjungos oficialusis leidinys
            
            
               L 86/28
            
         KOMISIJOS ĮGYVENDINIMO SPRENDIMAS
   2013 m. kovo 22 d.
   dėl Sąjungos 2013 m. finansinės paramos Europos Sąjungos etaloninėms laboratorijoms
   (pranešta dokumentu Nr. C(2013) 1628)
   (Tekstas autentiškas tik anglų, danų, ispanų, italų, olandų, prancūzų, švedų ir vokiečių kalbomis)
   (2013/155/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (1), ypač į jo 31 straipsnio 2 dalį,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (2), ypač į jo 32 straipsnio 7 dalį,
   kadangi:
   
               (1)
            
            
               2011 m. rugsėjo 12 d. Komisijos įgyvendinimo reglamente (ES) Nr. 926/2011 dėl Tarybos sprendimo 2009/470/EB tikslų, susijusių su Sąjungos finansine parama pašarų, maisto ir gyvūnų sveikatos sektoriaus ES etaloninėms laboratorijoms (3), nustatyta, kad Sąjungos finansinė parama skiriama, jei patvirtintos darbo programos yra veiksmingai įgyvendinamos ir paramos gavėjai visą reikalingą informaciją pateikia per nustatytą laiką;
            
         
               (2)
            
            
               Komisijos tarnybos įvertino ir patvirtinto ES etaloninių laboratorijų 2012 m. pateiktas 2013 m. darbo programas ir atitinkamas biudžeto sąmatas;
            
         
               (3)
            
            
               atsižvelgiant į tai, kad darbo programos vykdomos nuo 2013 m. sausio 1 d., šis įgyvendinimo sprendimas turėtų būti taikomas nuo 2013 m. sausio 1 d.;
            
         
               (4)
            
            
               todėl Sąjungos finansinė parama turėtų būti teikiama paskirtoms ES etaloninėms laboratorijoms, siekiant prisidėti prie bendro jų veiklos, susijusios su Reglamento (EB) Nr. 882/2004 32 straipsnyje nustatytų funkcijų ir pareigų atlikimu, finansavimo. Sąjungos finansine parama finansuojama 100 % tinkamų finansuoti išlaidų, apibrėžtų Įgyvendinimo reglamente (ES) Nr. 926/2011;
            
         
               (5)
            
            
               Komisijos įgyvendinimo reglamentu (ES) Nr. 135/2013 (4) nustatomos ES etaloninių laboratorijų rengiamų praktinių seminarų atitikties reikalavimams taisyklės. Jame taip pat nustatyta, kad finansinė parama skiriama ne daugiau kaip 32-iems praktinių seminarų dalyviams, trims kviestiniams kalbėtojams ir dešimčiai trečiųjų šalių atstovų. Nuo šio apribojimo nukrypti leidžianti nuostata turėtų būti numatyta tam tikroms ES etaloninėms laboratorijoms, kurioms reikalinga parama daugiau kaip 32-iems dalyviams priimti, kad tie seminarai duotų geriausius rezultatus. Nuo apribojimo leidžiama nukrypti, jei Europos Sąjungos etaloninė laboratorija vadovauja organizuojant seminarą su kita ES etalonine laboratorija ir prisiima už jį atsakomybę;
            
         
               (6)
            
            
               šešių paskirtų Jungtiniam tyrimų centrui priklausančių ES etaloninių laboratorijų ryšiai nustatyti metiniame administraciniame susitarime, prie kurio pridėta darbo programa ir skirtas atitinkamas biudžetas, nes tiek Jungtinis tyrimų centras, tiek Sveikatos ir vartotojų reikalų generalinis direktoratas yra Komisijos tarnybos;
            
         
               (7)
            
            
               2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo (5) 3 straipsnio 2 dalies a punkte nustatyta, kad gyvūnų ligų likvidavimo ir kontrolės programos (veterinarijos priemonės) finansuojamos iš Europos žemės ūkio garantijų fondo (toliau – EŽŪGF). To reglamento 13 straipsnio antroje pastraipoje numatyta, kad įgyvendinant 1990 m. birželio 26 d. Tarybos sprendime 90/424/EEB dėl išlaidų veterinarijos srityje (6) nurodytas priemones ir programas tinkamai pagrįstais išimtiniais atvejais valstybių narių ir EŽŪGF paramos gavėjų patirtos administravimo išlaidos ir išlaidos darbuotojams finansuojamos iš fondo lėšų. Finansų kontrolės tikslais taikomi Reglamento (EB) Nr. 1290/2005 9, 36 ir 37 straipsniai;
            
         
               (8)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sąjunga suteikia finansinę paramą Laboratoire de sécurité des aliments (LSA), priklausančiai Agence nationale de sécurité sanitaire de l’alimentation, de l’environnement et du travail (ANSES), (Mezon Alforas, Prancūzija), 2013 m. sausio 1 d.–gruodžio 31 d. laikotarpiu tokiai veiklai vykdyti:
   
               a)
            
            
               pieno ir pieno produktų analizei ir tyrimams atlikti skirta finansinė parama neviršija 358 000 EUR;
            
         
               b)
            
            
               bakterijos Listeria monocytogenes analizei ir tyrimams atlikti skirta finansinė parama neviršija 440 000 EUR;
            
         
               c)
            
            
               koaguliazę gaminančių bakterijų Staphylococci, tarp jų ir Staphylococccus aureus, analizei ir tyrimams atlikti skirta finansinė parama neviršija 347 000 EUR.
            
         2 straipsnis
   Sąjunga suteikia finansinę paramą Rijksinstituut voor Volksgezondheid en Milieu (RIVM) (Bilthovenas, Nyderlandai) zoonozių (salmonelių) analizei ir tyrimams atlikti.
   Ši finansinė parama 2013 m. sausio 1 d.–gruodžio 31 d. laikotarpiu neviršija 492 000 EUR.
   3 straipsnis
   Sąjunga suteikia finansinę paramą Laboratorio de Biotoxinas Marinas, Agencia Española de Seguridad Alimentaria y Nutrición (Ministerio de Sanidad y Política SocialPolítica Social) (Vigas, Ispanija) jūrinių biotoksinų stebėsenai vykdyti.
   Ši finansinė parama 2013 m. sausio 1 d.–gruodžio 31 d. laikotarpiu neviršija 330 000 EUR.
   4 straipsnis
   Sąjunga suteikia finansinę paramą Laboratory of the Centre for Environment, Fisheries and Aquaculture Science (CEFAS) (Veimutas, Jungtinė Karalystė) 2013 m. sausio 1 d.–gruodžio 31 d. laikotarpiu tokiai veiklai vykdyti:
   
               a)
            
            
               dvigeldžių moliuskų virusinio ir bakterinio užterštumo stebėsenai vykdyti skirta finansinė parama neviršija 345 000 EUR;
            
         
               b)
            
            
               su vėžiagyvių ligomis susijusiai veiklai vykdyti skirta finansinė parama neviršija 145 000 EUR.
            
         5 straipsnis
   Sąjunga suteikia finansinę paramą Istituto Superiore di Sanità (ISS) (Roma, Italija) 2013 m. sausio 1 d.–gruodžio 31 d. laikotarpiu tokiai veiklai vykdyti:
   
               a)
            
            
               bakterijos Escherichia Coli, įskaitant Verotoxigenic E. Coli (VTEC), analizei ir tyrimams atlikti skirta finansinė parama neviršija 326 000 EUR;
            
         
               b)
            
            
               parazitų (visų pirma Trichinella, Echinococcus ir Anisakis) analizei ir tyrimams atlikti skirta finansinė parama neviršija 374 000 EUR;
            
         
               c)
            
            
               tam tikrų Reglamento (EB) Nr. 882/2004 VII priedo 1 skirsnio 12 punkto d papunktyje nurodytų medžiagų liekanoms tirti skirta finansinė parama neviršija 316 000 EUR.
            
         6 straipsnis
   Sąjunga suteikia finansinę paramą Statens Veterinärmedicinska Anstalt (SVA) (Upsala, Švedija) Campylobacter stebėsenai vykdyti.
   Ši finansinė parama 2013 m. sausio 1 d.–gruodžio 31 d. laikotarpiu neviršija 395 000 EUR.
   7 straipsnis
   Europos Sąjunga suteikia finansinę paramą Fødevareinstituttet, Danmarks Tekniske Universitet (DTU) (Kopenhaga, Danija) atsparumo antimikrobinėms medžiagoms stebėsenai vykdyti.
   Ši finansinė parama 2013 m. sausio 1 d.–gruodžio 31 d. neviršija 530 000 EUR.
   8 straipsnis
   1.   Sąjunga suteikia finansinę paramą Animal Health and Veterinary Laboratories Agency (buvusi VLA) (Adlstonas, Jungtinė Karalystė) užkrečiamųjų spongiforminių encefalopatijų stebėsenai vykdyti.
   Ši finansinė parama 2013 m. sausio 1 d.–gruodžio 31 d. laikotarpiu neviršija 495 000 EUR.
   2.   Nukrypstant nuo Įgyvendinimo reglamento (ES) Nr. 135/2013 1 straipsnio 4 dalies šio straipsnio 1 dalyje nurodyta laboratorija turi teisę prašyti finansinės paramos, jei jos rengiamame praktiniame seminare dalyvauja daugiau kaip 32 dalyviai.
   9 straipsnis
   Sąjunga suteikia finansinę paramą Centre Wallon de Recherches agronomiques (CRA-W) (Žanblu, Belgija) gyvūninių baltymų pašaruose analizei ir tyrimams atlikti.
   Ši finansinė parama 2013 m. sausio 1 d.–gruodžio 31 d. laikotarpiu neviršija 530 000 EUR.
   10 straipsnis
   Sąjunga suteikia finansinę paramą Laboratoire de Fougères, priklausančiai L’Agence nationale de sécurité sanitaire de l’alimentation, de l’environnement et du travail (ANSES) (Fužeras, Prancūzija) tam tikrų Reglamento (EB) Nr. 882/2004 VII priedo I skirsnio 12 punkto b papunktyje nurodytų medžiagų liekanų kiekiui nustatyti.
   Ši finansinė parama 2013 m. sausio 1 d.–gruodžio 31 d. laikotarpiu neviršija 500 000 EUR.
   11 straipsnis
   Sąjunga suteikia finansinę paramą Bundesamt für Verbraucherschutz und Lebensmittelsicherheit (BVL) (Berlynas, Vokietija) tam tikrų Reglamento (EB) Nr. 882/2004 VII priedo I skirsnio 12 punkto c papunktyje nurodytų medžiagų liekanų kiekiui nustatyti.
   Ši finansinė parama 2013 m. sausio 1 d.–gruodžio 31 d. laikotarpiu neviršija 500 000 EUR.
   12 straipsnis
   Sąjunga suteikia finansinę paramą RIKILT – Maisto saugos institutui, kuris yra Vageningeno universiteto ir mokslinių tyrimų centro dalis, (Vageningenas, Nyderlandai) tam tikrų Reglamento (EB) Nr. 882/2004 VII priedo I skirsnio 12 punkto a papunktyje nurodytų medžiagų liekanų kiekiui nustatyti.
   Ši finansinė parama 2013 m. sausio 1 d.–gruodžio 31 d. laikotarpiu neviršija 500 000 EUR.
   13 straipsnis
   Sąjunga suteikia finansinę paramą Chemisches und Veterinäruntersuchungsamt (CVUA) (Freiburgas, Vokietija) 2013 m. sausio 1 d.–gruodžio 31 d. laikotarpiu tokiai veiklai vykdyti:
   
               a)
            
            
               pesticidų liekanų gyvūninės kilmės maiste ir gaminiuose, kuriuose yra daug riebalų, analizei ir tyrimui atlikti skirta finansinė parama neviršija 234 000 EUR;
            
         
               b)
            
            
               dioksinų ir PCB pašaruose ir maisto produktuose analizei ir tyrimui atlikti skirta finansinė parama neviršija 510 000 EUR.
            
         14 straipsnis
   Sąjunga suteikia finansinę paramą Fødevareinstituttet, Danmarks Tekniske Universitet (DTU) (Sioborgas, Danija) pesticidų liekanų grūduose ir pašaruose analizei ir tyrimams atlikti.
   Ši finansinė parama 2013 m. sausio 1 d.–gruodžio 31 d. laikotarpiu neviršija 200 000 EUR.
   15 straipsnis
   1.   Sąjunga suteikia finansinę paramą Laboratorio Agrario de la Generalitat Valenciana (LAGV)/Grupo de Residuos de Plaguicidas de la Universidad de Almería (PRRG) (Ispanija) pesticidų liekanų vaisiuose ir daržovėse, įskaitant produktus, kuriuose daug vandens ir rūgščių, analizei ir tyrimams atlikti.
   Ši finansinė parama 2013 m. sausio 1 d.–gruodžio 31 d. laikotarpiu neviršija 538 000 EUR.
   2.   Nukrypstant nuo Įgyvendinimo reglamento (ES) Nr. 135/2013 1 straipsnio 4 dalies šio straipsnio 1 dalyje nurodyta laboratorija turi teisę prašyti finansinės paramos, jei jos rengiamame praktiniame seminare dalyvauja daugiau kaip 32 dalyviai.
   16 straipsnis
   Sąjunga suteikia finansinę paramą Chemisches und Veterinäruntersuchungsamt (CVUA) (Štutgartas, Vokietija) pesticidų liekanų analizei ir tyrimams atlikti taikant pavienių pesticidų liekanų nustatymo metodus.
   Ši finansinė parama 2013 m. sausio 1 d.–gruodžio 31 d. laikotarpiu neviršija 398 000 EUR.
   17 straipsnis
   Sąjunga suteikia finansinę paramą Laboratorio Central de Sanidad Animal de Algete, (Alchetė (Madridas), Ispanija) su afrikine arklių liga susijusiai veiklai vykdyti.
   Ši finansinė parama 2013 m. sausio 1 d.–gruodžio 31 d. laikotarpiu neviršija 110 000 EUR.
   18 straipsnis
   Sąjunga suteikia finansinę paramą Animal Health and Veterinary Laboratories Agency (buvusi VLA) (Niu Hau, Veibridžas, Jungtinė Karalystė) 2013 m. sausio 1 d.–gruodžio 31 d. laikotarpiu tokiai veiklai vykdyti:
   
               a)
            
            
               su Niukaslo liga susijusiai veiklai vykdyti skirta finansinė parama neviršija 98 000 EUR;
            
         
               b)
            
            
               su paukščių gripu susijusiai veiklai vykdyti skirta finansinė parama neviršija 425 000 EUR.
            
         19 straipsnis
   Sąjunga suteikia finansinę paramą Pirbright Institute (buvęs AFRC Institute for Animal Health) priklausančiai Pirbright Laboratory (Perbraitas, Jungtinė Karalystė) 2013 m. sausio 1 d.–gruodžio 31 d. laikotarpiu tokiai veiklai vykdyti:
   
               a)
            
            
               su vezikuline kiaulių liga susijusiai veiklai vykdyti skirta finansinė parama neviršija 75 000 EUR;
            
         
               b)
            
            
               su mėlynojo liežuvio liga susijusiai veiklai vykdyti skirta finansinė parama neviršija 240 000 EUR;
            
         
               c)
            
            
               su snukio ir nagų liga susijusiai veiklai vykdyti skirta finansinė parama neviršija 400 000 EUR.
            
         20 straipsnis
   Sąjunga skiria finansinę paramą Danijos technikos universiteto Nacionalinio veterinarijos instituto Naminių paukščių, žuvų ir kailinių žvėrelių departamentui (Orhusas, Danija) su žuvų ligoms susijusiai veiklai vykdyti.
   Ši finansinė parama 2013 m. sausio 1 d.–gruodžio 31 d. laikotarpiu neviršija 310 000 EUR.
   21 straipsnis
   Sąjunga suteikia finansinę paramą l’Institut français de recherche pour l'exploitation de la mer (Ifremer) (La Trambladas, Prancūzija) su dvigeldžių moliuskų ligomis susijusiai veiklai vykdyti.
   Ši finansinė parama 2013 m. sausio 1 d.–gruodžio 31 d. laikotarpiu neviršija 170 000 EUR.
   22 straipsnis
   Sąjunga suteikia finansinę paramą Institut für Virologie der Tierärztlichen Hochschule Hannover (Hanoveris, Vokietija) su klasikiniu kiaulių maru susijusiai veiklai vykdyti.
   Ši finansinė parama 2013 m. sausio 1 d.–gruodžio 31 d. laikotarpiu neviršija 333 000 EUR.
   23 straipsnis
   Sąjunga suteikia finansinę paramą Centro de Investigación en Sanidad Animal (Valdeolmos, Madridas, Ispanija) su afrikiniu kiaulių maru susijusiai veiklai vykdyti.
   Ši finansinė parama 2013 m. sausio 1 d.–gruodžio 31 d. laikotarpiu neviršija 236 000 EUR.
   24 straipsnis
   Sąjunga suteikia finansinę paramą Švedijos žemės ūkio mokslų universiteto Gyvūnų veislininkystės ir genetikos departamento INTERBULL centrui (Upsala, Švedija) bendradarbiavimui vienodinant grynaveislių veislinių galvijų tyrimo metodus ir rezultatų vertinimą plėtoti.
   Ši finansinė parama 2013 m. sausio 1 d.–gruodžio 31 d. laikotarpiu neviršija 150 000 EUR.
   25 straipsnis
   Sąjunga skiria finansinę paramą ANSES priklausančiai Laboratoire de santé animale (Mezon Alforas, Prancūzija) su brucelioze susijusiai veiklai vykdyti.
   Ši finansinė parama 2013 m. sausio 1 d.–gruodžio 31 d. laikotarpiu neviršija 285 000 EUR.
   26 straipsnis
   Sąjunga skiria finansinę paramą ANSES priklausančioms Laboratoire de santé animale, (Mezon Alforas, Prancūzija)/Laboratoire de pathologie équine (Doziulė, Prancūzija) su arklių ligomis, išskyrus afrikinę arklių ligą, susijusiai veiklai vykdyti.
   Ši finansinė parama 2013 m. sausio 1 d.–gruodžio 31 d. laikotarpiu neviršija 555 000 EUR.
   27 straipsnis
   Sąjunga suteikia finansinę paramą ANSES priklausančiai Laboratoire d’études sur la rage et la pathologie des animaux sauvages (Nansi, Prancūzija) su pasiutlige susijusiai veiklai vykdyti.
   Ši finansinė parama 2013 m. sausio 1 d.–gruodžio 31 d. laikotarpiu neviršija 282 000 EUR.
   28 straipsnis
   Sąjunga suteikia finansinę paramą Laboratorio de Vigilancia Veterinaria (VISAVET), priklausančiai Facultad de Veterinaria, Universidad Complutense de Madrid (Madridas, Ispanija) su tuberkulioze susijusiai veiklai vykdyti.
   Ši finansinė parama 2013 m. sausio 1 d.–gruodžio 31 d. laikotarpiu neviršija 248 000 EUR.
   29 straipsnis
   Sąjunga skiria finansinę paramą ANSES priklausančiai Laboratoire de Sophia-Antipolis (Prancūzija) su bičių sveikata susijusiai veiklai vykdyti.
   Ši finansinė parama 2013 m. sausio 1 d.–gruodžio 31 d. laikotarpiu neviršija 384 000 EUR.
   30 straipsnis
   Sąjunga suteikia finansinę paramą Europos Komisijos Jungtiniam tyrimų centrui (Gelis, Belgija) 2013 m. sausio 1 d.–gruodžio 31 d. laikotarpiu toliau nurodytai veiklai vykdyti:
   
               a)
            
            
               su sunkiaisiais metalais pašaruose ir maiste susijusiai veiklai ta parama neviršija 261 000 EUR;
            
         
               b)
            
            
               su mikotoksinais susijusiai veiklai vykdyti skirta finansinė parama neviršija 271 000 EUR;
            
         
               c)
            
            
               su policikliniais aromatiniais angliavandeniliais (PAA) susijusiai veiklai vykdyti skirta finansinė parama neviršija 269 000 EUR;
            
         
               d)
            
            
               su gyvūnų mitybos priedais susijusiai veiklai vykdyti skirta finansinė parama neviršija 71 000 EUR.
            
         31 straipsnis
   Sąjunga suteikia finansinę paramą Europos Komisijos Jungtiniam tyrimų centrui (Ispra, Italija) 2013 m. sausio 1 d.–gruodžio 31 d. laikotarpiu toliau nurodytai veiklai vykdyti:
   
               a)
            
            
               su medžiagomis ir gaminiais, besiliečiančiais su maistu, susijusiai veiklai vykdyti skirta finansinė parama neviršija 341 000 EUR;
            
         
               b)
            
            
               su genetiškai modifikuotais organizmais susijusiai veiklai vykdyti skirta finansinė parama neviršija 472 000 EUR.
            
         32 straipsnis
   1–31 straipsniuose nurodytos Sąjungos finansinės paramos dydis yra 100 % tinkamų finansuoti išlaidų, kaip apibrėžta Įgyvendinimo reglamente (ES) Nr. 926/2011.
   33 straipsnis
   Šis sprendimas skirtas priede išvardytoms laboratorijoms.
   
      Priimta Briuselyje 2013 m. kovo 22 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 155, 2009 6 18, p. 30.
   
      (2)  OL L 165, 2004 4 30, p. 1.
   
      (3)  OL L 241, 2011 9 17, p. 2.
   
      (4)  OL L 46, 2013 2 19, p. 8.
   
      (5)  OL L 209, 2005 8 11, p. 1.
   
      (6)  OL L 224, 1990 8 18, p. 19.
   
      PRIEDAS
      
                  —
               
               
                  
                     Laboratoire de sécurité des aliments (LSA), priklausanti Agence nationale de sécurité sanitaire de l’alimentation, de l’environnement et du travail (ANSES), 23 avenue du Général de Gaulle, 94700 Mezon Alforas, Prancūzija,
               
            
                  —
               
               
                  
                     Rijksinstituut voor Volksgezondheid en Milieu (RIVM), Anthony van Leeuwenhoeklaan 9, Postbus 1, 3720 BA Bilthovenas, Nyderlandai,
               
            
                  —
               
               
                  
                     Laboratorio de Biotoxinas Marinas, Agencia Española de Seguridad Alimentaria (Ministerio de Sanidad y Consumo), Estación Marítima, s/n, 36200 Vigas, Ispanija,
               
            
                  —
               
               
                  
                     Laboratory of the Centre for Environment, Fisheries and Aquaculture Science (CEFAS), Weymouth laboratory, Barrack Road, The Nothe, Veimutas, Dorsetas, DT4 8UB, Jungtinė Karalystė,
               
            
                  —
               
               
                  
                     Istituto Superiore di Sanità (ISS), Viale Regina Elena 299, 00161 Roma, Italija,
               
            
                  —
               
               
                  
                     Statens Veterinärmedicinska Anstalt (SVA), Ulls väg 2 B, 751 89 Upsala, Švedija,
               
            
                  —
               
               
                  
                     Fødevareinstituttet, priklausantis Danmarks Tekniske Universitet (DTU), Bülowsvej 27, 1790 Kopenhaga V, Danija,
               
            
                  —
               
               
                  
                     Animal Health and Veterinary Laboratories Agency (AHVLA); Veibridžas, Niu Hau, Addelstone Surrey KT15 3NB, Jungtinė Karalystė,
               
            
                  —
               
               
                  
                     Centre Wallon de Recherches agronomiques (CRA-W), Chaussée de Namur 24, 5030 Žanblu, Belgija,
               
            
                  —
               
               
                  
                     Laboratoire de Fougères de L’Agence nationale de sécurité sanitaire de l’alimentation, de l’environnement et du travail (ANSES), Laboratoire de Fougères, 10B rue Claude Bourgelat, Javené, CS40608, 35306 Fužeras, Prancūzija,
               
            
                  —
               
               
                  
                     Bundesamt für Verbraucherschutz und Lebensmittelsicherheit, Mauerstrasse 39–42, 10117 Berlynas, Vokietija,
               
            
                  —
               
               
                  RIKILT – Maisto saugos institutas, Vageningeno universiteto ir mokslinių tyrimų centro dalis, Akkermaalsbos 2, Building No 123, 6708 WB Vageningenas, Nyderlandai,
               
            
                  —
               
               
                  
                     Chemisches und Veterinäruntersuchungsamt (CVUA), Postfach 100462, Bissierstrasse 5, 79114 Freiburgas, Vokietija,
               
            
                  —
               
               
                  
                     Fødevareinstituttet, priklausantis Danijos technikos universiteto (DTU) Maisto chemijos departamentui, Moerkhoej Bygade 19, 2860 Sioborgas, Danija,
               
            
                  —
               
               
                  
                     Laboratorio Agrario de la Generalitat Valenciana (LAGV)/Grupo de Residuos de Plaguicidas de la Universidad de Almería (PRRG), Ctra. Sacramento s/n, La Cañada de San Urbano, 04120 Almerija, Ispanija,
               
            
                  —
               
               
                  
                     Chemisches und Veterinäruntersuchungsamt (CVUA), Schaflandstrasse 3/2, 70736 Štutgartas, Vokietija,
               
            
                  —
               
               
                  
                     Laboratorio Central de Sanidad Animal, Ministerio de Agricultura, PESCA y Alimentación, Ctra. De Algete km. 8, Valdeolmos, 28110, Algetė (Madridas), Ispanija,
               
            
                  —
               
               
                  
                     Animal Health and Veterinary Laboratories Agency (AHVLA) Niu Hau, Veibridžas, Adlstono Saris KT15 3NB, Jungtinė Karalystė,
               
            
                  —
               
               
                  
                     The Pirbright Institute, Pirbright Laboratory, Perbraitas, Vokingas, Saris GU24 ONF, Jungtinė Karalystė,
               
            
                  —
               
               
                  Danijos technikos universiteto Nacionalinio veterinarijos instituto Naminių paukščių, žuvų ir kailinių žvėrelių departamentas, Hangøvej 2, 8200-Orhusas, Danija,
               
            
                  —
               
               
                  IFREMER, Avenue Mus de Loup, Ronce les Bains, 17390 La Trambladas, Prancūzija,
               
            
                  —
               
               
                  
                     Institut für Virologie der Tierärztlichen Hochschule, Bischofsholer Damm 15, D-3000 Hanoveris, Vokietija,
               
            
                  —
               
               
                  
                     Centro de Investigación en Sanidad Animal, Ctra. De Algete a El Casar, Valdeolmos 28130, Madridas, Ispanija,
               
            
                  —
               
               
                  Švedijos žemės ūkio mokslų universiteto Gyvūnų veislininkystės ir genetikos departamento INTERBULL centras - SLU, Undervisningsplan E1–27; S-750 07 Upsala, Švedija,
               
            
                  —
               
               
                  ANSES Laboratoire de santé animale, 23 avenue du Général de Gaulle, 94706 Mezon Alforas, Cedex Prancūzija,
               
            
                  —
               
               
                  ANSES Laboratoire de santé animale/Laboratoire de pathologie équine, 23 avenue du Général de Gaulle, 94706 Mezon Alforas, Cedex Prancūzija,
               
            
                  —
               
               
                  ANSES Laboratoire de la rage et de la faune sauvage de Nancy, Domaine de Pixérécourt, 54220 Malzevilis, Prancūzija,
               
            
                  —
               
               
                  VISAVET – Laboratorio de vigilancia veterinaria, Facultad de Veterinaria, Universidad Complutense de Madrid, Avda. Puerta de Hierro, s/n. Ciudad Universitaria, 28040 Madridas, Ispanija,
               
            
                  —
               
               
                  ANSES Laboratoire de Sophia-Antipolis, 105 Route des Chappes, les Templiers, 06902 Sofijos Antipolis, Prancūzija,
               
            
                  —
               
               
                  Jungtinio tyrimų centro Etaloninių medžiagų ir matavimų institutas, Retieseweg 111, 2440 Gelis, Belgija,
               
            
                  —
               
               
                  Jungtinio tyrimų centro Sveikatos ir vartotojų apsaugos institutas, Via E. Fermi, 1, 21027 Ispra, Italija.